शॉप मालिक का कहना हैं कि चोर पीछे से दीवार में सेंध मारने में दूसरी बार में सफल हुए। पहले चोरों ने नीचे से दीवार तोड़ने का प्रयास किया, लेकिन सफलता नहीं मिलने पर कुछ ऊपर से तोड़ना शुरू किया और ईंटें हटते ही अंदर सामान दिखा तो उन्होंने प्रवेश कर वारदात को अंजाम दिया। घटना स्थल से करीब 50 फीट दूर रेलवे थाना व चौकी हैं, जहां पुलिसकर्मी थे। दीवार तोड़ने के दौरान खटपट भी हुई होगी, लेकिन इसका पता किसी को नहीं चला।